text: Flere udenlandske chauffører i Danmark
  19 marts 2012 kl. 10.13
  Flere og flere chauffører fra udlandet overtager danske chaufføres jobs. Udlændingene får kun en tredjedel af den løn, en dansk chauffør får.
  Flere og flere danske lastbiler indregistreres i udlandet.
  - Hvis man tillader, at udlændinge kan lave arbejde i Danmark til markant lavere lønninger end danske chauffører, er det jo et spørgsmål om tid, før alle job er på udenlandske hænder, siger Erik Østergaard, administrerende direktør i Dansk Transport og Logistik, til Børsen.
  EU-regler siger, at udenlandske chauffører gerne må køre ture internt i Danmark i forlængelse af en tur fra udlandet - dog højst tre ture på en uge.
  I branchen har man en klar fornemmelse af, at nogle firmaer spekulerer i reglerne og lader lastbiler vende i nærmeste rundkørsel syd for grænsen, så de kan optjene tre indenlandske ture mere, skriver Børsen.
  